recursal/SuperWikiNEXT-32B huggingface dataset:
**আব্দুল মুত্তাকিম চৌধুরী** (**জন্ম:** ১৯২৯) বাংলাদেশের মৌলভীবাজার জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পূর্ব-পাকিস্তান প্রাদেশিক পরিষদের সদস্য, তৎকালীন গণপরিষদ সদস্য ও তৎকালীন সিলেট-১৩ আসনের সংসদ সদস্য ছিলেন।

প্রাথমিক জীবন
-------------

আব্দুল মুত্তাকিম চৌধুরী মৌলভীবাজারের কুলাউড়ার হাজীপুরে জন্মগ্রহণ করেন। তার পিতা তজম্মল আলী চৌধুরী।

রাজনৈতিক জীবন
-------------

আব্দুল মুত্তাকিম চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালে তৎকালীন পূর্ব পাকিস্তান প্রাদেশিক পরিষদ নির্বাচনে তিনি আওয়ামীলীগের প্রার্থী হিসেবে এমএলএ নির্বাচিত হন। ১৯৭১ সালে মুক্তিযুদ্ধের সংগঠক হিসেবে তিনি ভূমিকা রাখেন। স্বাধীন বাংলাদেশে তিনি গণপরিষদ সদস্য ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৩ আসন থেকে সংসদ সদস্য নির্বাচিত হন।

চৌধুরী বাংলাদেশের সংবিধানের খসড়া কমিটির সদস্য ছিলেন। তিনি বাংলাদেশের সংবিধানে এমন একটি বিধান রাখার পক্ষে যুক্তি দিয়েছিলেন যে সংসদ সদস্যদের দল থেকে বহিষ্কার করা হলে সংসদ থেকেও তাদের বহিষ্কারের অনুমতি দেওয়া হয়।

স্বাধীনতার পর তিনি জাপান ও জার্মানীতে বাংলাদেশের রাষ্ট্রদুত হিসেবে দায়িত্ব পালন করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "মৌলভীবাজার জেলার প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ২৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০২০।
3. ↑  "LIST OF MEMBERS OF THE 3RD NATIONAL ASSEMBLY OF PAKISTAN FROM 1962-1964" (পিডিএফ)। *na.gov.pk*। সংগ্রহের তারিখ ৬ এপ্রিল ২০২১।
4. ↑  Assembly, Pakistan National। *Debates: Official Report* (ইংরেজি ভাষায়)। Manager of Publications.। পৃষ্ঠা 84।
5. ↑  "20th Anniversary Supplement"। *archive.thedailystar.net*। ১৯ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০২১।
আরেসিবো মানমন্দিরের দূরবীক্ষণ যন্ত্র, পুয়ের্তো রিকো
**আরেসিবো মানমন্দির** (ইংরেজি ভাষায়: Arecibo Observatory) মার্কিন যুক্তরাষ্ট্রের অধীনস্থ ক্যারিবীয় দ্বীপ পুয়ের্তো রিকোর আরেসিবো শহরে অবস্থিত একটি বেতার দূরবীক্ষণ যন্ত্র। ৩০৫ মিটার ব্যাসের এই দূরবীক্ষণ যন্ত্রটি পৃথিবীর বৃহত্তম একক এন্টেনা। যুক্তরাষ্ট্রের ন্যাশনাল সায়েন্স ফাউন্ডেশনের (জাতীয় বিজ্ঞান সংস্থা) সহায়তায় ১৯৬০-এর দশক থেকে ২০১১ সাল পর্যন্ত মার্কিন যুক্তরাষ্ট্রের কর্নেল ইউনিভার্সিটি এই মানমন্দিরটি পরিচালনা করে। এর অন্য নাম *ন্যাশনাল অ্যাস্ট্রোনমি অ্যান্ড আয়োনস্ফেয়ার সেন্টার* বা *NAIC*, অর্থাৎ "জাতীয় জ্যোতির্বিজ্ঞান ও আয়নমণ্ডল গবেষণাকেন্দ্র"। অবশ্য NAIC একটি সংস্থার নাম যারা মানমন্দির এবং এর সাথে সংশ্লিষ্ট কর্নেল ইউনিভার্সিটির সবগুলো দপ্তর পরিচালনার দায়িত্ব পালন করত।

এই দূরবীক্ষণ যন্ত্রের সাহায্যে বিজ্ঞানের তিনটি গুরুত্বপূর্ণ শাখায় গবেষণা পরিচালিত হয়: বেতার জ্যোতির্বিজ্ঞান, আবহবিজ্ঞান এবং সৌর পদার্থবিজ্ঞান। সৌর জগতের বস্তুগুলোকে রেডারের সাহায্যে পর্যবেক্ষণ করতে এটি ব্যবহার করা হয়। যেসব বিজ্ঞানী এই দূরবীক্ষণ যন্ত্র ব্যবহার করতে চান তাদেরকে প্রথমে প্রস্তাব পেশ করতে হয়, সেই প্রস্তাব একটি স্বাধীন বোর্ডের বিচারে উপযুক্ত বিবেচিত হলে তিনি অনুমতি পান।

অন্যদিকে বেশ কিছু চলচ্চিত্র ও টেলিভিশন প্রযোজনার দৃশ্যায়নে এই দূরবীক্ষণ যন্ত্রটি ব্যবহার করা হয়েছে। যেমন জেমস বন্ডের একটি চলচ্চিত্রের শেষ অ্যাকশন দৃশ্য গৃহীত হয় এখানে। ১৯৯৯ সাল থেকে সেটি প্রকল্পে যোগ দেয়ার কারণে দূরবীক্ষণ যন্ত্রটির বিশ্বব্যাপী পরিচিতি আরও বৃদ্ধি পেয়েছে।

আরও দেখুন
---------

* আতাকামা লার্জ মিলিমিটার অ্যারে

বহিঃসংযোগ
---------

* আরেসিবো মানমন্দির
* আরেসিবো সায়েন্স অ্যাডভোকেসি পার্টনারশিপ
* এঞ্জেল রামোস ফাউন্ডেশন ভিজিটর সেন্টার
* সেটি@হোম
আর্চিবল্ড লিচ
**আর্চিবল্ড লিচ** (এপ্রিল ২৭, ১৮৬৫ – ১৯৩৯) ছিলেন একজন স্কটিশ স্থপতি যিনি যুক্তরাজ্যের বিভিন্ন ফুটবল স্টেডিয়ামের নকশা প্রণয়নের জন্য বিখ্যাত।

তার জন্ম গ্লসগোতে। তিনি কারাখানার নকশা প্রণয়নের মাধ্যমে তার ক্যারিয়ার শুরু করেন। ১৮৯৯ সালে তাকে রেঞ্জার্স ফুটবল ক্লাবের নতুন মাঠ আইব্রক্স স্টেডিয়ামের নকশার দায়িত্ব দেয়া হয়। লিচের স্টেডিয়ামগুলোকে প্রথমদিকে খুব সুন্দর বলে বিবেচিত হত না, এবং কারখানা তৈরির সময়কার চিন্তাভাবনা তাকে বেশ প্রভাবিত করেছিল। সাধারণত তিনি দুই টায়ারের স্টিলের স্ট্যান্ড নির্মাণ করতেন। মাঠের ওপরে থাকত স্টিলের ছাদ।

১৯০২ সালে আইব্রক্স স্টেডিয়ামের একটি অংশ বিধ্স্ত হয়ে ২৫ জন মারা যায়। তা সত্ত্বেও লিচের খুব চাহিদা ছিল। পরবর্তী চার দশকজুড়ে তিনিই ছিলেন ইংল্যান্ডের সবচেয়ে দামী ফুটবল স্টেডিয়াম স্থাপত্যবিদ। তিনি ২০টি প্রধান স্টেডিয়ামের নির্মাণের সঙ্গে জড়িত ছিলেন।

এর মধ্যে উল্লেখযোগ্য হচ্ছেঃ

* অ্যানফিল্ড, লিভারপুল
* সেল্টিক পার্ক, গ্লসগো
* গুডিসন পার্ক, লিভারপুল
* আইব্রক্স পার্ক, গ্লসগো
* হাইবারি, লন্ডন
* মেইন রোড, ম্যানচেস্টার
* ওল্ড ট্রাফোর্ড, ম্যানচেস্টার
* স্টামফোর্ড ব্রিজ, লন্ডন

টেইলরের রিপোর্ট প্রকাশিত হবার পর তার প্রণয়নকৃত অনেক স্টেডিয়াম ভেঙ্গে ফেলা হয়েছে। এর মধ্যে উল্লেখযোগ্য হচ্ছে ভিলা পার্কের ট্রিনিটি রোড স্ট্যান্ড, যা ২০০০ সালে ভেঙ্গে ফেলা হয় এবং এটি তার অন্যতম ভাল কাজ হিসেবে বিবেচিত হত।

তথ্যসূত্র
---------

1. ↑  "The chronicles of Archibald Keir Leitch: Remembering Britain's legendary football architect"।

আরো পড়াশোনা
------------

* Inglis, Simon (২০০৫)। *Engineering Archie: Archibald Leitch - Football Ground Designer*। English Heritage। আইএসবিএন ১-৮৫০৭৪-৯১৮-৩।
* Whitehead, Richard (১৮ এপ্রিল ২০০৫)। "Man who built his place in history"। The Times।
**আবদুল আউয়াল মিন্টু** (জন্ম: ২২ ফেব্রুয়ারি, ১৯৪৯) বাংলাদেশী ব্যবসায়ী। তিনি এফবিসিসিআইয়ের এর সাবেক প্রেসিডেন্ট এবং একজন রাজনীতিবিদ।

জন্ম
----

আবদুল আউয়াল মিন্টু ১৯৪৯ সালের ২২ ফেব্রুয়ারি ফেনী জেলার দাগনভূঁইয়া উপজেলার আলাইয়াপুর গ্রামে জন্মগ্রহণ করেন। তার পিতা হাজী শফীউল্ল্যাহ একজন বিশিষ্ট সমাজ সেবক ছিলেন।

শিক্ষাজীবন
----------

আবদুল আউয়াল মিন্টু ফেনী সরকারি পাইলট উচ্চ বিদ্যালয় থেকে ১৯৬৪ সালে এসএসসি ও কুমিল্লা ভিক্টোরিয়া কলেজ থেকে ১৯৬৬ সালে এইচএসসি পাস করেন। মার্কেন্টাইল মেরিন একাডেমি চট্টগ্রাম থেকে ১৯৬৮ সালে ডিপ্লোমা করেন নৌ বিজ্ঞানে। নিউইয়র্ক স্টেট ইউনিভার্সিটি থেকে ১৯৭৩ সালে মেরিন ট্রান্সপোর্টেশন বিজ্ঞান বিএসসি ডিগ্রী ও ১৯৭৭ সালে এমএসসি ডিগ্রী অর্জন করেন।

কর্মজীবন ও রাজনীতি
------------------

তিনি ন্যাশনাল ব্যাংক লিঃ ও জেনারেল লাইফ ইন্সুরেন্স এর ডাইরেক্টর। মাল্টিমোড গ্রুপের প্রধান নির্বাহী কর্মকর্তা। আব্দুল আওয়াল মিন্টু আওয়ামী লীগের রাজনীতির সাথে যুক্ত ছিলেন। পরে বাংলাদেশ জাতীয়তাবাদী দলের সাথে যুক্ত হন এবং দলটির চেয়ারপার্সন বেগম খালেদা জিয়ার উপদেষ্টা মনোনীত হন। ২০১৪ সালের ৫ই জানুয়ারির বাংলাদেশের সাধারণ নির্বাচনের পুর্বে গ্রেপ্তার হন এবং জামিন পেয়ে ঢাকা মহানগর বিএনপির সিনিয়র যুগ্ন আহবায়ক মনোনীত হন।

সদস্য
-----

* বাংলাদেশ ফেডারেশন অব চেম্বার্স অব কমার্স এবং ইন্ডাস্ট্রি (এফবিসিসিআই) এর প্রাক্তন প্রেসিডেন্ট
* বাংলাদেশ ভারত চেম্বার অব কমার্স এন্ড ইন্ডাস্ট্রি (BICCI), চেয়ারম্যান
* বাংলাদেশ অ্যাসোসিয়েশন অব ব্যাংকস (Bab) , নির্বাহী কমিটি সদস্য
* বাংলাদেশ বীজ ব্যবসায়ীদের অ্যাসোসিয়েশন, উপদেষ্টা
* বাংলাদেশ বীজ বিক্রেতা অ্যাসোসিয়েশ, প্রধান উপদেষ্টা
* বাংলাদেশ মহাসাগরে জাহাজ মালিকদের অ্যাসোসিয়েশন, চেয়ারম্যান (১৯৮৮-২০০০)
* বাংলাদেশ সামুদ্রিক মৎস্য অ্যাসোসিয়েশন, ইসি সদস্য, (১৯৯২-১৯৯৫)
* বাংলাদেশ টেক্সটাইল মিলস অ্যাসোসিয়েশন, ইসি সদস্য (১৯৯৫-১৯৯৬)
* ইসলামী জাহাজ মালিক সমিতি (জেদ্দায়), ইসি সদস্য (১৯৮৮-২০০০)
* বাংলাদেশ গার্মেন্টস নির্মাতা ও রপ্তানিকারক সমিতি (BGMEA) , উপদেষ্টা পরিষদের সদস্য

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১২।

বহি:সংযোগ
---------

* 
*
**সুলতান আবদুল হাক্কুল মুমিন** (আবদুল মুমিন নামে পরিচিত)( ১৭৮৫ – ৩০ মে ১৮৮৫) ছিলেন ব্রুনেই এর চতুর্দশতম (১৪'তম) সুলতান এবং তিনি ব্রুনেই গৃহযুদ্ধ - এ সম্পৃক্ত ছিলেন। সুলতান মুহাম্মদ আলি'কে হত্যার মাধ্যমে ব্রুনেই'র শাসনলাভ করেন, তার শাসনকাল ছিল ১৬৬০ সাল থেকে ১৬৭৩ সাল পর্যন্ত।

ইতিহাস
------

আবদুল হাক্কুল মুমিন এক সময়ে পেঙ্গিরান (Pengiran) আবদুল মুমিন নামে পরিচিত ছিলেন। 'পেঙ্গিরান' শব্দটার মানে হলো রাজকুমার/ সর্দার/ অধিপতি। ১৬৬০ সালে সুলতান মুহাম্মদ আলি 'র সন্তানের হাতে আবদুল মুবিনের ছেলে খুন হয়। প্রতিশোধস্বরূপ আবদুল মুমিন- সুলতান মুহাম্মদ আলি'কে হত্যা করেন। সিংহাসন দখলের পরপরই 'পেঙ্গিরান আবদুল মুমিন' নাম বদলিয়ে 'আবদুল হাক্কুল মুমিন' নামগ্রহণ করেন। সুলতান মুহাম্মদ আলি'র অনুসারীদের রোষানলের শিকার হবার সম্ভাবনা থেকে পরিত্রাণ পেয়েছেন। এজন্য তাকে প্রতিপক্ষ মুহাম্মদ আলি'র (যাকে তিনি নিজে হত্যা করেছেন) নাতি মুহিদ্দিন'কে নতুন বেন্দাহারা (Bendahara বা প্রধানমন্ত্রী) পদে নিযুক্ত করেন। এদিকে মুহাম্মদ আলি'র অনুসারীগণ প্রধানমন্ত্রী মুহিদ্দিন'কে রাজি করান প্রতিশোধ নেবার জন্য এবং উদ্বুদ্ধ করায় ব্রুনেই গৃহযুদ্ধের জন্য। আবদুল হাক্কুল মুমিন- এর শাসনামল এবং ব্রুনেই গৃহযুদ্ধ দু'টিরই অবসান হয় ১৬৭৩ সালে; মুহিদ্দিন এর বিজয়ের মাধ্যমে

বিয়ে
-----

আবদুল হাক্কুল মুমিন বিয়ে করেন সুলতান ওমর আলির দ্বিতীয় কন্যা আনাক জুবাইদাকে। তাদের কোনো সন্তান ছিল না।

অনিশ্চয়তসমূহ
-------------

ব্রুনেই কিংবা ব্রুনেই এর সুলতানদের ব্যাপারে গোড়ার সময়কার স্বচ্ছ ও পূর্ণাঙ্গ ইতিহাস বা ধারাবাহিক নথিপত্র না থাকায় সুলতানদের ব্যাপারে স্পষ্ট পরম্পরা বের করা দোষ্কর। উপরন্তু সেখানকার ইতিহাস মূলত ইসলাম ভাবাপন্ন করে তোলা হয়েছে বলে ব্রুনেই সম্পর্কে রাখা মূল নথিপত্রে লেখা ইতিহাসের সাথে অনেক অসামঞ্জস্যতা লক্ষ্য করা যায়। বিভিন্ন দেশে রাখা নথিপত্রের সাথে তা আরোও প্রকট। ব্রুনেই সম্পর্কে লেখা The Batu Tarsilah - the genealogical record of the kings of Brunei, ১৮০৭ সালের আগে লেখা শুরুই হয়নি। আবার, ব্রুনেই সম্পর্কে তথ্য রাখে এমন নথিপত্রের অনেকগুলোই চীন' এর নথিপত্রের উপর নির্ভরশীল ছিল। চীনের উৎস অনুসারে দেখা যায় যে ব্রুনেই এর প্রাথমিক সুলতানাতের সময়কালে তারা চীনের উপর নির্ভরশীল ছিল এবং পূর্বপুরুষও সেই একই এলাকা উদ্ভূত হওয়ার ইঙ্গিত পাওয়া যায়। এমনও হতে পারে প্রাথমিক সুলতানাতের সময়কালে তারা অনুশীলনশীল হিন্দু অথবা বৌদ্ধ ছিলেন। প্রাথমিক সময়কালের সুলতানদের নাম এদিকটাই ইঙ্গিত করে।

রাজত্বকাল
---------

| রাজত্বকাল শিরোনাম |
| --- |
|
| পূর্বসূরীওমর আলি সাইফুদ্দিন ২ | **ব্রুনেইয়ের সুলতান**১৮৫২–১৮৮৫ | উত্তরসূরীহাসমি জালিলুল আলম আকোয়ামদ্দিন |
|

মৃত্যু
------

তিনি ২৯ মে ১৮৮৫ শুক্রবার মারা যান। তার মারা যাওয়ার পরে ক্ষমতা পান তার দুলাভাই আনাক হাসমি। পরবর্তীতে তিনি সুলতান হাসমি জালিলুল আলম আকোয়ামদ্দিন নামে পরিচিতি পান।

আরও দেখুন
---------

* ব্রুনাই
* মালয় ভাষা
* অস্ট্রোনেশীয় ভাষাসমূহ

তথ্যসূত্র
---------

1. ↑  Royal Ark

রয়েল আর্ক

বহিঃসংযোগ
---------

ব্রুনেই ইতিহাস
BRIEF HISTORY
অন্য ব্যবহারের জন্য আবদুল মোমিন (দ্ব্যর্থতা নিরসন) দেখুন।
**আবদুল মোমিন** (১৯০৬ ― ৩০ অক্টোবর ১৯৮৩) বাংলায় শ্রমিক আন্দোলনের নেতা। ১৯২৯ সালের বৃহৎ চটকল ধর্মঘটের অন্যতম সংগঠক ছিলেন তিনি। ১৯৩০ সালে বিখ্যাত গাড়োয়ান ধর্মঘটেও তিনি ছিলেন অন্যতম প্রধান নেতা। ধর্মঘটের কারণে সশ্রম কারাদণ্ড ভোগ করেন।

জন্ম
----

মেহেরপুর (অবিভক্ত নদীয়া), ব্রিটিশ ভারতে তিনি জন্মগ্রহণ করেন ১৯০৬ সালে।

শ্রমিক আন্দোলন
--------------

২০ এর দশক থেকে হাওড়া ও কলকাতার শিল্পাঞ্চলে শ্রমিক আন্দোলনের নেতা ছিলেন আবদুল মোমিন। হাওড়ার চেংগাইল-বাউরিয়া অঞ্চলের জুটমিলে কর্মী ছাঁটাই ও বর্ধিত কাজের বিরুদ্ধে ছয়মাসব্যাপী এই ধর্মঘটে বঙ্কিম মুখার্জী, আবদুর রেজ্জাক খান, আবদুল হালিম, কালি সেনের সাথে নেতৃত্ব দেন তিনি। এই আন্দোলনে প্রায় ২ লক্ষ শ্রমিক সংহতি জানায়।

কমিউনিস্ট পার্টিতে
------------------

১৯৩১ সালে ভারতের কমিউনিস্ট পার্টিতে যোগ দেন। বেংগল চটকল মজদুর ইউনিয়নের সভাপতি রূপে নির্বাচিত হন মোমিন। চল্লিশের দশকে মধ্যবিত্ত কর্মচারী সংগঠন গড়ে তোলার অন্যতম উদ্যোক্তা। ১৯৪৫ সালে বি.পি.টি.ইউ.সি.এর সাধারণ সম্পাদক হয়েছিলেন। কমিউনিস্ট পার্টির সদস্য থাকাকালীন দীর্ঘ দিন কারাবাস করতে হয়েছে তাকে।

মৃত্যু
------

৩০ অক্টোবর, ১৯৮৩ সালে মৃত্যুবরণ করেন আবদুল মোমিন।

তথ্যসূত্র
---------

1. ↑  cpim.org। "ফার্স্ট জেনারেল স্ট্রাইক অফ জুট ওয়ার্কার্স"। *Communist Party of India (Marxist)*। সংগ্রহের তারিখ 23.12.16।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪৭। আইএসবিএন 81-85626-65-0।
**আর-রহমা মসজিদ** (ইউক্রেনীয়: Мечеть Ар-Рахма; অনু. **করুনা মসজিদ** ইউক্রেনের রাজধানী কিয়েভের একটি মসজিদ। এটি শহরের তাতারকা পাড়ায় ১৯৯৬ এবং ২০০০ সালের মধ্যে নির্মিত হয়েছিল।

ইতিহাস
------

১৮৯৭ সালে, কিয়েভে মসজিদ তৈরির প্রথম প্রচেষ্টা হয়েছিল। তৎকালীন মুসলমানরা ৫ পিস স্ট্রিট, কিয়েভের পডিলের কালিনোভিচের বাড়িতে প্রার্থনার একটি ঘর খুলতে সক্ষম হয়েছিল। ১৯৯১ সালে মসজিদটি নির্মাণের পরবর্তী প্রচেষ্টা হয়েছিল।

স্মৃতিসৌধ নির্মাণ ও রক্ষণাবেক্ষণের জন্য ইউক্রেনের মুসলিমদের কেরেরিকাল বোর্ড (ডিএমইউ) জমি বরাদ্দের বিষয়ে অধ্যাদেশ ১৯৯৬ সালের ৫ই ফেব্রুয়ারি তারিখে কিয়েভ রাজ্য প্রশাসন কর্তৃক অনুমোদিত হয়েছিল। নগরীর মুসলমানদের অর্থ দান করে মসজিদটি পর্যায়ক্রমে সংঘটিত হয়েছিল। শুক্রবার, ছুটির দিন এবং বিশেষ অনুষ্ঠানের নামাজ ১৯৯৮ সালে মসজিদের প্রথম অংশ সমাপ্ত হওয়ার পরে শুরু হয়েছিল।

২০০০ সালে, নতুন মসজিদের গম্বুজটিতে একটি ক্রিসেন্ট চাঁদ স্থাপন করা হয়েছিল এবং তারপরে মসজিদটি প্রতিদিনের নামাজের জন্য উন্মুক্ত হয়।

তথ্যসূত্র
---------

1. ↑   Kiev Mosque on Tatarka was officially opened (ইংরেজী ভাষায়)
**আল-রহমান মসজিদ** ( আরবি: جامع الرحمن  ; প্রতিলিপি : *পরম করুণাময়* ) বাগদাদে ইরাকের বৃহত্তম মসজিদগুলির মধ্যে একটি হওয়ার কথা ছিল। এটি ১৯৯৮ সালে সাদ্দাম হুসেন দ্বারা শুরু করা হয়েছিল, তবে ২০০৩ সালে ইরাক আক্রমণের সময় কাজটি খুব কম করা হয়েছিল এবং এটি কখনই সম্পন্ন হয়নি। এটি পুরানো রেসের ট্র্যাকের জায়গায় বাগদাদের মনসুর পাড়ায় অসম্পূর্ণ রয়ে গেছে। এর প্রধান অসম্পূর্ণ গম্বুজটি আটটি ছোট, স্বতন্ত্র গম্বুজ দ্বারা বেষ্টিত রয়েছে, যার ফলে আটটি ছোট ছোট গম্বুজগুলি তাদের দেয়ালগুলিতে সংহত হয়েছে। এটি প্রায় ২৫০ মিটার (৮২০ ফু) ব্যাস এবং এটি ৪.৫ হেক্টর (১১ একর) দখল করে।

দ্ব্যর্থতা নিরসন
----------------

মসজিদটি কখনও কখনও অন্য মসজিদের সাথে বিভ্রান্ত হয় - "গ্রেট সাদ্দাম মসজিদ", (বা "গ্র্যান্ড সাদ্দাম মসজিদ") যা সে সময় নির্মিত হয়েছিল। পুরানো আল মুথানা পৌর বিমানবন্দরের জায়গায় এটি উত্তর-পূর্বের কয়েক মাইল দূরে নির্মিত হয়েছিল। এটি আল-রহমানের চেয়েও বড় এবং কৃত্রিম হ্রদে কেন্দ্রীভূত হওয়ার কথা ছিল। এটি নবনির্মিত বিশ্ববিদ্যালয় অনুষদ দ্বারা বেষ্টিত হত, একটি ৬০-মিটার (২০০ ফু) উচ্চ গম্বুজ, এবং প্রায় ৩০০ মিটার (৯৮০ ফু) ব্যাসে। এই মসজিদটি নির্মাণের কাজটি তখনও শেষ পর্যায়ে ছিল যখন কেবল কয়েকটি কেন্দ্রীয় কলাম নির্মিত হয়েছিল। ( ৩৩°১৯′৩০″ উত্তর ৪৪°২২′১৪″ পূর্ব﻿ / ﻿৩৩.৩২৪৯৮৪° উত্তর ৪৪.৩৭০৫২২° পূর্ব﻿ / 33.324984; 44.370522 )

আরও দেখুন
---------

* ইসলাম প্রবেশদ্বার

* ইরাকে ইসলাম
* বাগদাদে মসজিদের তালিকা

তথ্যসূত্র
---------

1. ↑  In the shadow of Hussein's mosque, parties blossom, *Christian Science Monitor*, 20 May 2003. Retrieved 8 December 2012.
2. ↑  Wise words for Shias at Saddam folly, *The Guardian*, 12 December 2004. Retrieved 8 December 2012.
3. ↑  Photos: *(Now Public)*, *(Flickr)*. Retrieved 8 December 2012.
4. ↑  Baghdad Mosques, *Global Security*. Retrieved 8 December 2012.
5. ↑  Starving Iraq plans biggest mosque, *The Independent*, 10 October 1995. Retrieved 8 December 2012.
6. ↑  Photos: *(SkyscraperCity.com)*, *(SkyscraperPage.com)*, *(AR15.com)*. Retrieved December 2012.
**আল-সাকিয়া মসজিদ** বর্তমান আনবারিয়া ট্রেন স্টেশনের অভ্যন্তরে সৌদি আরবের মদিনায় অবস্থিত একটি মসজিদ। মসজিদটি ইসলামের নবী মুহাম্মদের গম্বুজের উপর নির্মিত হয়েছিল যখন তিনি বদরের যুদ্ধের জন্য বের হন, এবং এটি সেই জায়গা হিসাবে বিবেচিত হয় যেখানে সূরা আল-আনফাল আয়াত ৭ নং আয়াত অবতীর্ণ হয়েছিল। হাদীসে বর্ণিত আছে যে, যুদ্ধের জন্য যাত্রা করার আগে নবী হযরত সাকিয়ার জলের নিকটে অবস্থিত সুকিয়ের জল দিয়ে অযু করছিলেন এবং কূপের জলও পান করার জন্য আনা হয়েছিল। , আব্বাস বিন আবদুল মুত্তালিবের অনুরোধে ওমর এখানে ইস্তিকালা নামাজ (বৃষ্টির জন্য প্রার্থনা) করেন বলেও জানা গেছে।

নামকরন
------

দক্ষিণে সাদ ইবনে আবী ওয়াক্কাসের মালিকানাধীন সুকিয়ার কূপের নামানুসারে মসজিদটির নামকরণ করা হয়েছিল।

স্থাপত্য
--------

এই ছোট মসজিদটির তিনটি গম্বুজ রয়েছে এবং এটি ৫৬ মিটার বর্গমিটার প্রস্থে রয়েছে। এটিতে উমাইয়াদ স্থাপত্য শৈলীর উপাদান রয়েছে এবং এটি তে সংস্কার করা হয়েছিল।

আরও দেখুন
---------

* সৌদি আরবের মসজিদের তালিকা

তথ্যসূত্র
---------

1. ↑  *Tarikh Ma'alim al-Madinah al-Munawwarah*, volume.1, p.72
2. ↑  *Wafa'u al-Wafa*, volume.3, p.972
3. ↑  "Islamiclandmarks.com retrieved May 28, 2017"। আগস্ট ২০, ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ১১, ২০২০।

| * দে
* স
সৌদি আরবের মসজিদ |
| --- |
| 
* আতবান বিন মালিক মসজিদ
* আনবাড়িয়া মসজিদ
* আল-ইজাবাহ মসজিদ
* আল জুম'আ মসজিদ
* আল-ফকাইর মসজিদ
* আল-সাকিয়া মসজিদ
* আস-সাজাদাহ মসজিদ
* আস-সাবাক মসজিদ
* Al-Rayah mosque
* জাওয়থা মসজিদ
* ফাশ মসজিদ
* বাইয়াহ মসজিদ
* বনি বায়দাহ মসজিদ
* বাদশাহ সৌদ মসজিদ
* Bani Haritsah Mosque
* মসজিদ আল কিবলাতাইন
* আল-গামামাহ মসজিদ
* মসজিদে আল ফাদেক
* মসজিদ আল-হারাম
* মসজিদে কুবা
* মসজিদে তানিম
* মসজিদে নববী
* মসজিদে বনি হারাম
* মসজিদে শাজারাহ
* মানারাতেইন মসজিদ
* Mosque of the Jinn
* The Seven Mosques

 | Flag of Saudi Arabia |
| 
* বিষয়শ্রেণী
* সৌদি আরবে ইসলাম
* দেশ অনুযায়ী মসজিদ

 |
**আব্দুল্লাহ ইউসুফ আলী** (১৪ এপ্রিল ১৮৮২ – ১০ ডিসেম্বর ১৯৫৩) আল কুরআনের ইংরেজি অনুবাদক হিসেবে সমগ্র বিশ্বে খ্যাতি লাভকারী একজন মুসলিম ব্যক্তিত্ব ছিলেন । 

তার কুরআনের অনুবাদ সমগ্র বিশ্বে, বিশেষত ইংরেজি ভাষাভাষীদের কাছে ব্যাপকভাবে পরিচিত । আধুনিক যুগের ইসলামী চিন্তাবিদগণ তার আনুবাদকর্মকে অধিকতর গ্রহণযোগ্য বলে মনে করেন । আলী ব্রিটিশ ইন্ডিয়ার বোম্বেতে (বর্তমানেঃ মুম্বাই) একটি ধনাঢ্য মুসলিম পরিবারে জন্ম গ্রহণ করেন । ছোটবেলায় আলী ইসলামী শিক্ষায় শিক্ষিত হন, যার ফলে তিনি পুরো কুরআন মুখস্থ করতে স্বক্ষম হন । তিনি ইংরেজি এবং আরবী উভয় ভাষাতেই অনর্গল কথা বলতে পারতেন । তিনি ইংরেজি সাহিত্যের ছাত্র ছিলেন এবং ইউনিভার্সিটি অব লীডসহ ইউরোপের বিভিন্ন ইউনিভার্সিটিতে পড়াশুনা করেন । তিনি নিজেকে কুরআন সাধনায় নিয়োজিত করেন এবং ইসলামের প্রাথমিক যুগে লিখিত ব্যাখ্যাগুলো অধ্যায়ন করেন ।

ইউসুফ আলীর সর্বাধিক পরিচিত কাজ হচ্ছে তার বইঃ **The Holy Qur'an: Text, Translation and Commentary** যা ১৯৩৪ সালে শুরু হয় এবং ১৯৩৮ সালে লাহোরের মুহাম্মাদ আশরাফ পাবলিশার্স কর্তৃক প্রকাশিত হয় । তিনি যখন তার আনুবাদকর্ম প্রচারের জন্য বিভিন্ন দেশ ভ্রমণ করছেন তখন তিনি উত্তর আমেরিকায় আল-রশীদ মসজিদ নামক মসজিদ প্রতিষ্ঠায় প্রয়াসী হন । এটি উত্তর আমেরিকায় প্রতিষ্ঠিত তৃতীয় মসজিদ এবং কানাডায় প্রতিষ্ঠিত প্রথম মসজিদ । 
তিনি একজন পরিচিত ও গণ্যমান্য বুদ্ধিজীবী যাকে স্যার আল্লামা ইকবাল লাহোরের ইসলামিয়া কলেজের অধ্যক্ষ নিযুক্ত করেছিলেন । পরবর্তিতে তিনি আবার ইংল্যান্ডে চলে যান এবং সেখানেই লন্ডনে মৃত্যুবরণ করেন ।

তথ্যসূত্র
---------

1. ↑  Famous London Muslims
2. ↑  "Al Rashid Mosque in Edmonton"। ৫ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।
3. ↑  "Canadian Islam Centre - History"। ৮ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।

বহিঃসংযোগ
---------

* গুটেনবের্গ প্রকল্পে Abdullah Yusuf Ali-এর সাহিত্যকর্ম ও রচনাবলী (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইতালি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* নেদারল্যান্ডস
* পোল্যান্ড
* সুইডেন
* ভ্যাটিকান

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সুডক (ফ্রান্স)
	+ ১
* ইসলাম আনসিক্লোপেডিসি
* ট্রোভ (অস্ট্রেলিয়া)
	+ ১

 |
আবদুল রোহানী
**আবদুল সামাদ রোহানী** (১৯৮২ বা ১৯৮৩ – জুন ৭ বা ৮, ২০০৮) একজন আফগান সাংবাদিক ছিলেন যিনি ব্রিটিশ ব্রডকাস্টিং কর্পোরেশন (বিবিসি) এবং আফগান সংবাদ সংস্থা ফাহাখার পক্ষে কাজ করেছিলেন ।  ২০০৮ সালের জুন মাসে তাকে আফগানিস্তানের হেলমান্দ প্রদেশ থেকে অপহরণ করা হয়েছিল এবং পরের দিন লস্করগাহে তার মৃতদেহের সন্ধান পাওয়া যায়।  *রিপোর্টার উইট বর্ডারস* বলেছিল যে তাকে সম্ভবত নির্যাতন করা হয়েছিল এবং তারপরে তিনবার গুলি করা হয়েছিল।

রোহানি হেলমান্দে বিবিসি ওয়ার্ল্ড সার্ভিসের পশ্তু সেবার প্রধান হিসাবে কাজ করেছিলেন। বিবিসি তার "সাহস ও উত্সর্গ" এর প্রশংসা করে একটি বিবৃতি জারি করেছে। 

তালেবান তার খুনের সাথে জড়িত থাকার বিষয়টি অস্বীকার করেছে বলে জানা গেছে। 

সোমালিয়ায় বিবিসির প্রতিবেদক নস্টেহ দহিরকে হত্যা করা হয়েছিল সেদিনই রোহানিকে অপহরণ করা হয়েছিল।

আরো দেখুন
---------

* আফগানিস্তান যুদ্ধের সময় নিহত সাংবাদিকদের তালিকা (২০০১ – বর্তমান)

তথ্যসূত্র
---------

1. ↑  "BBC journalist killed in the south of the country"। Reporters Without Borders। ২০০৮-০৬-০৮। ২০০৮-১১-২৩ তারিখে মূল থেকে আর্কাইভ করা।
2. 1 2  "BBC Afghan reporter is shot dead"। BBC News। ২০০৮-০৬-০৮।
3. ↑  "BBC Afghan journalist shot in head", The Press Association, June 8, 2008  ওয়েব্যাক মেশিনে আর্কাইভকৃত জুন ১৭, ২০০৮ তারিখে
4. ↑  "Afghan reporter for BBC killed in Helmand"  আর্কাইভইজে আর্কাইভকৃত ১৮ জুলাই ২০১২ তারিখে, Reuters, June 8, 2008
5. ↑  "Leading Somali journalist slain", CNN, June 7, 2008
একই নামের ভিন্ন ব্যক্তির জন্য আবদুল হাকিম (দ্ব্যর্থতা নিরসন) দেখুন।

**আবদুল হাকিম** (জন্ম : ১৬২০ - মৃত্যু : ১৬৯০) মধ্যযুগের বিখ্যাত বাঙালি কবি। তিনি তার রচিত *নূরনামা* কাব্যের জন্য অধিক পরিচিত। তিনি বেশ কিছু ফার্সি কবিতার বঙ্গানুবাদ করেন। তিনি ফার্সি, আরবি ও সংস্কৃৃত ভাষায় পণ্ডিত ছিলেন।

জন্ম ও জীবনী
------------

কবি আবদুল হাকিম আনুমানিক ১৬২০ খ্রিষ্টাব্দে পর্তুগিজ শাসনাধীন চট্টগ্রামের সন্দ্বীপের সুধারামপুর গ্রামে (এখানে মতান্তর রয়েছে, কবি নোয়াখালী জেলার সুধারামের বাবপুরে) জন্ম গ্রহণ করেন।
স্বদেশের ও স্বভাষার প্রতি তার ছিল অটুট ও অপরিসীম প্রেম।সে যুগে মাতৃভাষার প্রতি এমন প্রবল আকর্ষণ ছিল বিরল। তার আটটি কাব্যের কথা জানা গেছে। নূরনামা তার বিখ্যাত কাব্যগ্রন্থ। তার অন্যান্য উল্লেখযোগ্য কাব্যগ্রন্থ হলঃ ‌‌*ইউসুফ-জুলেখা*, *লালমতি*, *সয়ফুলমুলুক*, *শিহাবুদ্দিননামা*, *নসীহতনামা*, *কারবালা* ও *শহরনামা*। তিনি ১৬৯০ খ্রিষ্টাব্দে মৃত্যুবরণ করেন।
বাংলা ভাষা ছাড়াও তিনি আরবি, ফার্সি ও সংস্কৃত ভাষায় পারদর্শী ছিলেন| বাঙালি হিসেবে তার গর্ববোধ ছিল।  সেসময় একশ্রেণির লোকের বাংলা ভাষার প্রতি অবজ্ঞার জবাবে তিনি তার *নূরনামা* কাব্যে লিখেছিলেন :

> *যে সব বঙ্গেত জন্মি হিংসে বঙ্গবাণী।*  
> 
> *সে সব কাহার জন্ম নির্ণয় ন জানি।।*
> 
>

গ্রন্থ
------

* *ইউসুফ-জুলেখা*
* *নূরনামা*
* *চারি মোকাম ভেদ*
* *লালমতি*
* *সয়ফুলমুলক*
* *নসিহৎনামা*
* *কারবালা ও শহরনামা*
* *শাহাবুদ্দিননামা*
* দূররে মজলিস।

তথ্যসূত্র
---------

1. ↑  আবদুল হাকিম - বাংলাপিডিয়া
2. ↑  *The Essential Rokeya: Selected Works of Rokeya Sakhawat Hossain (1880-1932)* (ইংরেজি ভাষায়)। BRILL। ২০১৩-০৮-২২। আইএসবিএন 978-90-04-25587-6।
3. ↑  Quasem, Mohammed Abul (২০০২)। Aronowitz, Stanley, সম্পাদক। *Bangladesh: A Land of Beautiful Traditions & Cultures* (পিডিএফ)। Chittagong: Chattagram Sangskriti Kendra। পৃষ্ঠা 142। আইএসবিএন 9848208046। ২০১৬-১১-২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-১১-২২।
4. ↑  সেলিনা হোসেন ও নুরুল ইসলাম সম্পাদিত; *বাংলা একাডেমী চরিতাভিধান*; ফেব্রুয়ারি, ১৯৯৭; পৃষ্ঠা- ৪১১।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***লেখক:আবদুল হাকিম***

* বাংলাপিডিয়ায় *আবদুল হাকিম* উইকিউপাত্তে এটি সম্পাদনা করুন
**আবদুল্লাহ বিন তারিক** ছিলেন ইসলামের নবী মুহাম্মদের একজন সহচর বা সাহাবা। আল রাজি অভিযানের সময় তিনি নিহত হন। ৬২৫ খ্রিস্টাব্দে  কিছু লোক মুহাম্মদকে অনুরোধ করে যে তাদেরকে ইসলাম শেখানোর জন্য কিছু প্রশিক্ষক প্রেরণ করুন, কিন্তু মুহাম্মদের অনুসারীদের দ্বারা খালিদ বিন সুফিয়ানকে হত্যার প্রতিশোধ নিতে খুজায়মাহের দুটি উপজাতি তাদেরকে ঘুষ প্রদান করে যেন তারা যেন তাদেরকে হত্যা করে এবং তারা আসিম ইবনে থাবিতকে হত্যা করার পর মুসলমানদের হত্যা করেছিল, হুদাইল তার মাথা বিক্রি করতে চেয়েছিল।

তবে, মুসলমানরা মুশরিকদের প্রতিশ্রুতি বিশ্বাস করতে প্রত্যাখ্যান করেছিল এবং লড়াই করেছিল। জায়েদ বিন আল দাসিন্নাহ, খুবাইব বিন আদি এবং আবদুল্লাহ বিন তারিক ব্যতীত সমস্ত মুসলমানকে হত্যা করা হয়েছিল। এই তিনজন আত্মসমর্পণ করেন এবং তাদের মক্কায় বিক্রি করার জন্য বন্দী হিসাবে নেওয়া হয়।

আরও দেখুন
---------

* মুহাম্মাদের নেতৃত্বে যুদ্ধের তালিকা

তথ্যসূত্র
---------

1. 1 2 3  Mubarakpuri, The sealed nectar: biography of the Noble Prophet , pp. 350-351.
2. 1 2  Mubarakpuri, The Sealed Nectar, p. 187. (online)
3. ↑  Watt, W. Montgomery (১৯৫৬)। *Muhammad at Medina*। Oxford University Press। পৃষ্ঠা 33। আইএসবিএন 978-0195773071। The common version, however, is that B. Lihyan wanted to avenge the assassination of their chief at Muhammad's instigation, and bribed two clans of the tribe of Khuzaymah to say they wanted to become Muslims and ask Muhammad to send instructors.  (online)
**আর্ডেন্ট মিলার বাসাইয়াওমোইট** (জন্ম ১৯৭২) হলেন মেঘালয় রাজ্যের একজন ভারতীয় রাজনীতিবিদ যিনি ভয়েস অফ দ্য পিপল পার্টি (মেঘালয়), মেঘালয়ের সভাপতি। তিনি বর্তমানে মেঘালয় বিধানসভায় নংক্রেমের প্রতিনিধিত্ব করছেন।

রাজনৈতিক কর্মকান্ড
------------------

মেঘালয় বিধানসভা নির্বাচনে 4টি আসন জিতে একটি প্রতিশ্রুতিবদ্ধ সূচনা করার পর, বাসাইওমোইট ২০২৮ সালে মেঘালয়ে সরকার গঠনের জন্য ভয়েস অফ দ্য পিপল পার্টি (মেঘালয়) এর পক্ষে তার অভিপ্রায় ব্যক্ত করেন।

২০ মার্চ ২০২৩-এ, বাসাইওমোইট এবং সহকর্মী ভিপিপি বিধায়করা মেঘালয় বিধানসভা ২০২৩-এর প্রথম বাজেট অধিবেশনে মেঘালয়ের রাজ্যপালের হিন্দি বক্তৃতার বিরুদ্ধে প্রতিবাদ জানিয়ে অধিবেশন থেকে বেরিয়ে এসে বলেছিলেন যে মেঘালয় একটি অ-হিন্দি রাজ্য এবং "কেন্দ্র মেঘালয়কে এমন একজন রাজ্যপাল পাঠিয়ে অপমান করেছে যে রাজ্যের সরকারি ভাষায় কথা বলতে পারে না"।

তথ্যসূত্র
---------

1. ↑  "My Neta"।
2. ↑  "Meghalaya Election Results 2023: Ardent Miller Basaiawmoit wins from Nongkrem"।
3. ↑  "VPP's target is to form govt in Meghalaya in 2028: announces Ardent"।
4. ↑  "Opposition walks out of Meghalaya assembly over Governor's address in Hindi"।
**জহির-উদ-দৌলা আর্তুক বে,** যিনি **আর্তুক বে** নামে খ্যাত। তিনি একাদশ শতাব্দীতে সেলজুক সাম্রাজ্যের তুর্কি সেনাপতি ছিলেন। তাঁর পিতার নাম আকসুক। তিনি ১০৮৫-১০১০ পর্যন্ত জেরুজালেমের সেলজুক গভর্নর ছিলেন। যদিও আর্তুকিদ রাজবংশের নামকরণ করা হয়েছিল আর্তুক বে নামে, তবে প্রকৃতপক্ষে রাজবংশের প্রতিষ্ঠা হয়েছিল তাঁর মৃত্যুর ১১ বছর পর তাঁর পুত্র সাকম্যান এবং ইলগাজির মাধ্যমে। আল্প-ইয়ারুক, বাহরাম, আবদুল জব্বার এবং আরও তিন ছেলের তিনি পিতা ছিলেন।

আনাতোলিয়ায়
------------

আর্তুক বে ১০৭১ সালে মালাজগির্দের যুদ্ধের সময় গ্রেট সেলজুক সাম্রাজ্যের সেনাবাহিনীর অন্যতম কমান্ডার ছিলেন। যুদ্ধের পরে তিনি সেলজুক সাম্রাজ্যের পক্ষে আনাতোলিয়া বিজয়ে অংশ নিয়েছিলেন। ১০৭৪ সালে ইয়েলিলমার্ক উপত্যকা দখল করেছিলেন। তিনি ১০৭৭ সালে বিদ্রোহ দমন করে সুলতানকে সহযোগিতা করেছিলেন। 

তার পরবর্তী মিশন ছিল মারওয়ানিদের কাছ থেকে দিয়েরবাকর (এমিড) দখল করা। এই লক্ষ্যে তিনি ১০৮৬ সালে একটি অভিযানে অংশগ্রহণ করেন। এই অভিযানে তিনি প্রধান সেনাপতি ফখর আদ-দাওলা ইবনে জাহিরের সাথে মতনৈক্য তৈরী হয়। ফখর আদ-দাওলা ইবনে জাহির মারওয়ানিদের সাথে শান্তি স্থাপনের প্রতি মত দিয়েছিলেন। একটি আশ্চর্যজনক আক্রমণে তিনি মারওয়ানিদের সৈন্যদেরকে পরাজিত করেছিলেন। তবে সুলতান মালিক শাহ যখন ঘটনাটি শুনেছিলেন তখন তিনি আর্তুক বেকে অভিযুক্ত করেছিলেন।

সিরিয়ায়
---------

১০৮৪ সালে আর্তুক বে যুদ্ধের মাঠ ছেড়ে তুতুশের সাথে সিরিয়ায় যোগ দিয়েছিলেন, যিনি মালিক শাহের ছোট ভাই ছিলেন। ১০৮৬ সালে সুলাইমান এবং তুতুশের মধ্যকার যুদ্ধে রুম সালতানাতের সুলতান সুলাইমান ইবনে কুতুলমিশকে পরাস্ত করতে তিনি মুখ্য ভূমিকা পালন করেছিলেন।

জেরুজালেমে
----------

তুতুশ তাকে আল-কুদসের(জেরুজালেম)গভর্নর নিযুক্ত করেন। আর্তুক বে ১০৯১ সালে তাঁর মৃত্যু পর্যন্ত গভর্নর ছিলেন। তাঁর কবরের পাশে আল-দাওদারিয়া গেটের নিকট একটি খানকাহ রয়েছে, যা আজ বাদশাহ ফয়সাল গেট নামে পরিচিত।

তলব
---

1. ↑  "İslâm Ansiklopedisi Online (in Turkish)" ওয়েব্যাক মেশিনে আর্কাইভকৃত ২৮ ডিসেম্বর ২০১৫ তারিখে **PDF** *"TDV Encyclopedia of Islam" ওয়েব্যাক মেশিনে আর্কাইভকৃত ১০ নভেম্বর ২০১৪ তারিখে*. Retrieved 25 March 2015
2. ↑  Hillenbrand, Carole, *History of the Jazira, 1100-1150:  The Contribution of ibn al-Azraq al-Fariqi,*  Ph.D. thesis, University of Edinburgh, 1979, pg. 620
3. ↑  Yüce- Sevim p.164
4. ↑  Yüce-Sevim, p.68

সোর্স
-----

* Yücel, Yaşar; Sevim, Ali (১৯৯০)। *Türkiye Tarihi Cilt I*। AKDTYK Yayınları।
একই নামের ভিন্ন ব্যক্তির জন্য আবদুল গণি (দ্ব্যর্থতা নিরসন) দেখুন।

মেজর **আবদুল গণি** (১৯১৯-১১ নভেম্বর ১৯৫৭) ছিলেন একজন বাঙালি সামরিক কর্মকর্তা

প্রারম্ভিক জীবন
---------------

আবদুল গণি পূর্ব বাংলার কুমিল্লা জেলার ব্রাহ্মণপাড়া উপজেলা নাগাইশ গ্রামে ১ সেপ্টেম্বর ১৯১৫ সালে জন্মগ্রহণ করেন। তিনি প্রথমে কুমিল্লা এবং পরে কলকাতায় পড়াশোনা করেছেন। কলকাতায় তিনি কলকাতা ইসলামিয়া কলেজ থেকে ১৯৪০ সালে স্নাতক হন।

সামরিক জীবন
-----------

দ্বিতীয় বিশ্বযুদ্ধ চলাকালে ১৯৪১ সালে আবদুল গণি ব্রিটিশ ভারতীয় সেনাবাহিনীতে যোগ দেন। তিনি লেফটেন্যান্ট হিসেবে কমিশন পান। তিনি বার্মা সেক্টরের লড়াইয়ে অংশগ্রহণ করেছেন। সাহসিকতার জন্য তিনি "টাইগার গণি" নামে পরিচিত ছিলেন।

ভারত বিভাগের পর তিনি ১৯৪৮ সালে ক্যাপ্টেন হিসেবে পদোন্নতি পান। আবদুল গণি ইস্ট বেঙ্গল রেজিমেন্টের প্রতিষ্ঠাতা। তিনি ১ম ইস্ট বেঙ্গল রেজিমেন্টের একটি কোম্পানির দায়িত্বে ছিলেন। ১৯৫৪ সালে তিনি সেনাবাহিনী থেকে অবসর নেন।

রাজনৈতিক জীবন
-------------

১৯৫৪ সালে তিনি রাজনীতিতে যোগ দেন এবং স্বতন্ত্র প্রার্থী হিসেবে পূর্ব পাকিস্তান প্রাদেশিক পরিষদের সদস্য হন। তার মেয়াদকালে তিনি পূর্ব পাকিস্তানে ক্যাডেট কলেজ প্রতিষ্ঠায় ভূমিকা রেখেছেন। ভাষা আন্দোলনেও তিনি ভূমিকা পালন করেছেন।

মৃত্যু
------

মেজর আবদুল গণি ১৯৫৭ সালের ১১ নভেম্বর পশ্চিম জার্মানির ফ্রাঙ্কফুর্টে মারা যান। এখানে অনুষ্ঠিত ওয়ার্ল্ড ভেটেরান সোলজার্স‌ কনফারেন্সে তিনি পাকিস্তানের প্রতিনিধি দলের নেতৃত্ব দিচ্ছিলেন। কুমিল্লা সেনানিবাসে তাকে দাফন করা হয়েছে।

তথ্যসূত্র
---------

1. 1 2 3 4 5 6  মুহাম্মদ লুৎফুল হক (২০১২)। "গণি, মেজর আবদুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2  BSS। "Khosru recalls contribution of Major Gani"। *bssnews.net*। BSS। ২০১৫-০৯-২৩ তারিখে মূল থেকে আর্কাইভ করা। সংগ্রহের তারিখ আগস্ট ১২, ২০১৫।

| * দে
* স
স্বাধীনতা পুরস্কার বিজয়ী ১৯৮১ |
| --- |
| শিক্ষা | 
* ওয়ালিউল্লাহ পাটোয়ারী

 |
| সমাজসেবা | 
* শামসুন নাহার মাহমুদ (মরণোত্তর)

 |
| জনসেবা | 
* আবদুল গনি (মরণোত্তর)

 |
| সাংবাদিকতা | 
* মোহাম্মদ আকরম খাঁ (মরণোত্তর)

 |
| সাহিত্য | 
* দেওয়ান মোহাম্মদ আজরফ

 |
| সঙ্গীত | 
* আব্বাসউদ্দীন আহমদ (মরণোত্তর)
* খাদেম হোসেন খান

 |
| ক্রীড়া | 
* আব্বাস মির্জা (মরণোত্তর)

 |
| 
স্বাধীনতা পুরস্কার বিজয়ী
১৯৭৮
১৯৭৯
১৯৮০
**১৯৮১** 
১৯৮২
১৯৮৩
১৯৮৪
১৯৮৫
১৯৮৬
 |
**আব্বাস খান** (১৯৫৪ - ৩০ জানুয়ারি ২০২১) একজন পাকিস্তানি স্কোয়াশ খেলোয়াড় ছিলেন। ১৯৭৮ সালে, তিনি তার ক্যারিয়ারের সেরা ‌র‍্যাঙ্কিংয়ে বিশ্বের ৭ম স্থান অর্জন করেছিলেন।

জীবনী
-----

তিনি তার সঙ্গী জাহাঙ্গীর খান এবং জানশের খানের সাথে ১৯৭৩ সালে আন্তর্জাতিক সার্কিটে যোগ দেন। ১৯৮০ সালে, তিনি দুবাইতে একটি প্রদর্শনীতে অভিনয় করেছিলেন, যার ফলে তাকে এমিরেট অফ দুবাই এর পুলিশ স্কোয়াড দলের কোচ হওয়ার প্রস্তাব দেওয়া হয়েছিল। সেখানে, তিনি আহমেদ আল-মাকতুমকে প্রশিক্ষণ দেন, যিনি পরে অলিম্পিক স্বর্ণপদক জেতা প্রথম আমিরাতি হন। আল-মাকতুম সংযুক্ত আরব আমিরাতে টানা দশটি স্কোয়াশ শিরোপাও জিতেছে।  ২০০৪ গ্রীষ্মকালীন অলিম্পিক গেমসে পুরুষদের ডাবল ট্র্যাপে তার স্বর্ণপদক এসেছিল।

খান ১৯৭৯, ১৯৮২ এবং ১৯৮৩ সালে বিশ্ব স্কোয়াশ চ্যাম্পিয়নশিপে অংশগ্রহণ করেন।

আব্বাস খান ২০২১ সালের  জানুয়ারি লন্ডনের সেন্ট জর্জ হাসপাতালে মারা যান।

তথ্যসূত্র
---------

1. ↑  "Abbas Khan: 1954-2021: Memories of squash great will live on"। *Gulf News*। ৩০ জানুয়ারি ২০২১।
2. ↑  "The UAE squash community mourns the death of Abbas Khan (66)"। *Emirati News*। ৩০ জানুয়ারি ২০২১।
3. ↑  "Abbas Khan interview: Squash World Series Finals in Dubai will be a boon to game in UAE"। *The National*। ২৬ এপ্রিল ২০১৬।
4. ↑  "Abbas Khan: 1954-2021: Grand squash memories will live on"। *The Bharat Express*। ৩০ জানুয়ারি ২০২১। [*স্থায়ীভাবে অকার্যকর সংযোগ*]
একই নামের অন্য ব্যক্তিদের জন্য আবদুল গফুর (দ্ব্যর্থতা নিরসন) দেখুন।

**আবদুল গফুর সিদ্দিকী** (১৮৭২-১৯৫৯) ছিলেন একজন ভারতীয় গবেষক, প্রাবন্ধিক ও সাংবাদিক।

প্রারম্ভিক জীবন
---------------

আবদুল গফুর সিদ্দিকী ভারতের পশ্চিমবঙ্গের চব্বিশ পরগনা জেলার বসিরহাটের খাসপুর গ্রামে ১৮৭২ সালে জন্মগ্রহণ করেন। তার পিতা মুন্সি গোলাম মওলা ছিলেন কলকাতার পুথি প্রকাশক, বিক্রেতা ও হবিবি প্রেসের স্বত্বাধিকারী। সিদ্দিকী কলকাতা কলেজিয়েট স্কুল, কলকাতা মাদ্রাসা এবং কলকাতা ক্যামবেল মেডিক্যাল স্কুলে অধ্যয়ন করেন। পরবর্তীতে তিনি কলকাতা হোমিওপ্যাথি কলেজে অধ্যয়ন করে হোমিও চিকিৎসায় নিয়োজিত হন।

তিনি ১৯৫০ সালে দাঙ্গার পর পূর্ব পাকিস্তানে এসে খুলনার দৌলতপুরের নিকট দামোদর গ্রামে স্থায়ীভাবে বসবাস শুরু করেন।

কর্মজীবন
--------

গফুর সিদ্দিকী হােমিওপ্যাথি চিকিৎসা ও পিতার পুস্তক ব্যবসায় দেখাশুনার মাধ্যমে তার কর্মজীবন শুরু করেন। যেখান থেকে দোভাষী বহু মুসলিম পুঁথি প্রকাশিত হয়েছে। পুথি সম্পাদনা, প্রকাশনা ছাড়াও পুথি সাহিত্যের সংগ্রহ এবং গবেষণাতেও তার অবদান ছিল। প্রাচীন ও মধ্যযুগের সাহিত্য, ইতিহাস ও ইসলাম ধর্মের নানা প্রসঙ্গ নিয়ে তিনি মননশীল ও তথ্যসমৃদ্ধ প্রবন্ধ রচনা করেন। পুঁথি সাহিত্য ও পুরাতত্ত্ব বিষয়ে তার আলােচনা এবং গবেষণামূলক প্রবন্ধ বাংলা সাহিত্যের উল্লেখযোগ্য সম্পদ। তিনি পশ্চিমবঙ্গে ছাপা মুসলমানি পুঁথি গুলো উদ্ধার করেন। সাংবাদিক হিসেবেও তার পরিচিতি রয়েছে। তিনি বঙ্গবাসী, হিতবাদী, বসুমতী, নবশক্তি, মিহির ও সুধাকর, সাপ্তাহিক মোহাম্মদী, দৈনিক হাবলুল মতীন (বাংলা সংস্করণ), সন্ধ্যা প্রভৃতি পত্রিকার সহকারী সম্পাদকসহ বিভিন্ন পদে নিয়োজিত ছিলেন। রাজনীতির ক্ষেত্রে তিনি বঙ্গভঙ্গের বিরোধী ছিলেন।

উল্লেখযোগ্য রচনা
----------------

তার রচিত উল্লেখযোগ্য রচনাসমূহ:

* শহীদ তিতুমীর (১৯১৬)
* মুসলমান ও বঙ্গসাহিত্য (১৯২২)
* লাইলী-মজনু
* শিরি-ফরহাদ,
* হযরত গোরাচাঁদ গাজী
* বিষাদ সিন্ধুর ঐতিহাসিক পটভূমি

পুরস্কার ও সম্মাননা
-------------------

আবদুল গফুর বঙ্গীয় সাহিত্য পরিষদের সদস্য ছিলেন। উক্ত পরিষদ তাকে ১৯১০ সালে *অনুসন্ধান বিশারদ* এবং ১৯৪০ সালে হায়দ্রাবাদের উসমানিয়া বিশ্ববিদ্যালয় তাকে *ডিলিট* উপাধিতে ভূষিত করেন।

তথ্যসূত্র
---------

1. 1 2 3 4 5 6 7  "আবদুল গফুর সিদ্দিকী"। *বাংলাপিডিয়া*। সংগ্রহের তারিখ ৮ অক্টোবর ২০২০।
2. 1 2 3 4  বাংলা একাডেমি চরিতাভিধান, ৩য় সংস্করণ, ২০১১, পৃষ্ঠা ৪৮, সংগ্রহের তারিখ: ৮ অক্টোবর ২০২০
3. ↑  সংসদ বাঙালি চরিতাভিধান, মে ১৯৭৬, পৃষ্ঠা ৪০, সংগ্রহের তারিখ: ৮ অক্টোবর ২০২০

বহিঃসংযোগ
---------

* বাংলাপিডিয়ায় *আবদুল গফুর সিদ্দিকী*
**আল আমানাহ কলেজ** অস্ট্রেলিয়ার নিউ সাউথ ওয়েলসের দক্ষিণ-পশ্চিম সিডনিতে অবস্থিত একটি শিক্ষাপ্রতিষ্ঠান। প্রতিষ্ঠানটির ব্যাংকস্টাউন এবং লিভারপুল এলাকায় দুইটি ক্যাম্পাস রয়েছে। প্রতিষ্ঠানটি স্বাধীন ইসলামিক সহ-শিক্ষামূলক প্রাথমিক ও মাধ্যমিক বিদ্যালয়।

আল আমানাহ কলেজটি *ইসলামিক চ্যারিটি প্রজেক্টস অ্যাসোসিয়েশন* দ্বারা নির্মাণ করা হয়েছে। থেকে ইংরেজী অনুবাদ করা কলেজের মূলমন্ত্রটি আরবি ভাষায় যা বাংলা অনুবাদ করলে হয় "জ্ঞানের মাধ্যমে সাফল্য আসে"।

সংক্ষিপ্ত বিবরণ
---------------

১৯৮৯ সালের ২ ফেব্রুয়ারি আল আমানাহ কলেজ তার প্রাথমিক বিদ্যালয়ের যাত্রা শুরু করে। ব্যাংকস্টাউন ক্যাম্পাসে একটি প্রাথমিক বিদ্যালয়, খেলার মাঠ এবং মসজিদ রয়েছে । লিভারপুল ক্যাম্পাসে একটি প্রাথমিক বিদ্যালয়, মাধ্যমিক বিদ্যালয় এবং খেলার মাঠ রয়েছে। লিভারপুল ক্যাম্পাসে প্রাথমিক ও মাধ্যমিক উভয় ক্ষেত্রে ২০০ এরও বেশি শিক্ষার্থী রয়েছে।

কলেজটিতে শতাধিক কর্মী নিযুক্ত রয়েছে। উভয় ক্যাম্পাসের প্রধান অধ্যক্ষ হলেন মোহাম্মদ এল দানা। ব্যাংকস্টাউন ক্যাম্পাসের অধ্যক্ষ হলেন বি. আদ্রা এবং লিভারপুল ক্যাম্পাসের অধ্যক্ষ এ. আলওয়ান।

আল আমানাহ কলেজটি ইসলামিক চ্যারিটি প্রজেক্টস অ্যাসোসিয়েশনের(আইসিপিএ)-এর অধিভুক্ত শিক্ষাপ্রতিষ্ঠান। আইসিপিএ আল আমানাহ ও সালামাহ কলেজ প্রতিষ্ঠা করেছে। আইসিপিএ চেস্টার হিলে আল আমানাহ বালিকা স্কুল, সালাহামাহ কলেজ এবং ভিক্টোরিয়ায় গ্লেনরোয়ে প্রাইভেট স্কুলও প্রতিষ্ঠা করেছে।

ইতিহাস
------

১৯৮৯ সালে কলেজটি প্রথমে ব্যাংকস্টাউনে প্রতিষ্ঠিত হয়। কে -৩ শ্রেণির ৮৮ জন শিক্ষার্থী নিয়ে যাত্রা শুরু হয় এবং সেখান থেকে স্কুলটি দ্রুত বৃদ্ধি পায়। ২০১১ সালে ব্যাংকস্টাউন ক্যাম্পাসটি ২৮৮ (কে -৬) দিয়ে সর্বাধিক সক্ষমতাতে পৌঁছেছে। ২০০২ সালে কলেজটি লিভারপুলে ক্যাম্পাস উদ্বোধনের মধ্য দিয়ে আরও বেড়েছে। ১৬৮ জন শিক্ষার্থীর নিয়ে মাধ্যমিকের সপ্তম শ্রেণীর পাঠদান কার্যক্রম শুরু হয় এবং পরে ২০০৭ সালে দ্বাদশ শ্রেণী পর্যন্ত প্রসারিত করা হয়। লিভারপুল ক্যাম্পাসটি লিভারপুল সিটির কেন্দ্রে অবস্থিত। এতে প্রাথমিক ও মাধ্যমিক মিলে ৬০০ জন শিক্ষার্থী রয়েছে।

পত্রিকার প্রতিবেদন
------------------

২০১৪ সালের ৪ ডিসেম্বর এসবিএস উগ্রপন্থা প্রতিরোধের একটি প্রোগ্রাম সম্পর্কে আল আমনাহ কলেজের উপর একটি বিশেষ প্রতিবেদন করেছে। স্কুল ক্যাপ্টেন মোহামাদ জাহাব বলেছেন, "আমরা মিডিয়াতে এবং খবরে দেখতে পাচ্ছি অনেক সহিংসতা হচ্ছে"। ""মানুষ আমাদের ধর্ম ইসলাম সম্পর্কে সঠিক বার্তা, সঠিক বিশ্বাস পায় নাই। তারা ইসলামের নামকে কলঙ্কিত করেছে। "এছাড়াও অধ্যক্ষ আল আমানাহ কলেজের শিক্ষার্থীদের বিষয়ে তার উদ্বেগ প্রকাশ করেন, "আমরা তরুণ মুসলমানদের পরিচয় গড়ে তোলার জন্য অনেক প্রচেষ্টা এবং জোর দিচ্ছি, যে তারা অস্ট্রেলিয়ার বাসিন্দা, তাদের জাতীয়তা অস্ট্রেলিয়ান এবং একই সাথে তাদের ধর্ম ইসলাম"।

আরও দেখুন
---------

* নিউ সাউথ ওয়েলসের বেসরকারী বিদ্যালয়ের তালিকা
* নিউ সাউথ ওয়েলসের ইসলামিক বিদ্যালয়ের তালিকা

তথ্যসূত্র
---------

1. ↑  ANGELA KAMPER (২৯ এপ্রিল ২০১০)। "Rejected Islamic college is reborn"। *THE DAILY TELEGRAPH*। সংগ্রহের তারিখ ৫ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Jakubowicz, Andrew.
3. ↑  "Services"। The Islamic Charity Projects Association – Australia। সংগ্রহের তারিখ ২৯ ডিসেম্বর ২০১৫।
4. ↑  "Links"। *Salamah College*। সংগ্রহের তারিখ ২৯ ডিসেম্বর ২০১৫।
5. ↑  "History"। *Al Amanah College*।
6. ↑  "Don't be brainwashed by extremist preachers, students warned"। *News*। সংগ্রহের তারিখ ২০১৬-০২-১৬।

বহিঃসংযোগ
---------

* প্রাতিষ্ঠানিক ওয়েবসাইট
**আব্রাহাম পোরাজ** (হিব্রু ভাষায়: אברהם פורז‎, জন্ম ৯ আগস্ট ১৯৪৫) একজন ইসরায়েলি আইনজীবী ও সাবেক রাজনীতিবিদ।

জীবনী
-----

আব্রাহাম পোরাজ ১৯৪৫ সালে রোমানিয়ার রাজধানী বুখারেস্টে জন্মগ্রহণ করেন এবং ১৯৫০ সালে ইজরায়েলে অভিবাসিত হন। তিনি ইজরায়েল প্রতিরক্ষা বাহিনীর সামরিক পুলিশ বাহিনীতে কাজ করেন এবং পরে জেরুজালেমের হিব্রু বিশ্ববিদ্যালয়ে আইন অধ্যয়ন করেন এবং একজন আইনজীবী হিসেবে প্রত্যয়িত হন।

১৯৮৩ থেকে ১৯৮৮ সাল পর্যন্ত তিনি তেল আভিভ পৌর পরিষদের সদস্য এবং সিটি অডিটিং কমিটির চেয়ারম্যান ছিলেন। তিনি ১৯৮২ থেকে ১৯৮৩ সাল পর্যন্ত এবং আবার ১৯৮৮ থেকে ১৯৯০ সাল পর্যন্ত শিনুই পার্টি সচিবালয়ের চেয়ারম্যান ছিলেন। ১৯৮৪ থেকে ১৯৮৮ সাল পর্যন্ত তিনি ইজরায়েলি চ্যানেল ২, কেবল টিভি এবং আঞ্চলিক রেডিও স্থাপনের প্রকল্পের প্রধান ছিলেন।

১৯৮৮ সালে তিনি শিনুই-এর জন্য নেসেট-এ নির্বাচিত হন। পরের নির্বাচনে তিনি মেরেৎজের জন্য নির্বাচিত হন। সেবার এই দলটির সাথে শিনুই দল একীভূত হয়। তিনি হাউস কমিটি; সংবিধান, আইন ও বিচার কমিটি; নৈতিকতা কমিটি; অভ্যন্তরীণ বিষয় ও পরিবেশ কমিটি এবং অর্থ কমিটির সদস্য হিসেবে দায়িত্ব পালন করেন। তিনি অর্থনীতি কমিটির চেয়ারম্যান হিসাবেও দায়িত্ব পালন করেছিলেন। ২০০৩ সালের ফেব্রুয়ারি মাসে ইসরাইলের তৎকালীন প্রধানমন্ত্রী এরিয়েল শ্যারন তাকে স্বরাষ্ট্র মন্ত্রী নিযুক্ত করেন।

২০০৪ সালের জুলাই মাসে জানা যায় যে শিনুই দলের একজন সহকর্মী ইয়োসেফ প্যারিটজকি দলীয় প্রাথমিক নির্বাচনের সময় তাকে ফাঁসানোর চেষ্টা করেছিলেন। প্যারিটজকি স্বীকার করেন এবং অবকাঠামো মন্ত্রী হিসেবে তার পদ থেকে বরখাস্ত করা হয়। ২০০৪ সালের ডিসেম্বরে, শিনুই ২০০৪ সালের রাষ্ট্রীয় বাজেটের বিরুদ্ধে ভোট নেওয়ার পর, শ্যারন তার দলের বাকি সদস্যদের সাথে পোরাজকে বরখাস্ত করেন।

সপ্তদশ নেসেটের শিনুই প্রাথমিক নির্বাচনে তিনি এর তালিকায় দ্বিতীয় স্থান হারান। তিনি আরও দশজন নেসেট সদস্য (এমকে) নিয়ে শিনুই দল ত্যাগ করেন এবং একটি নতুন সেকুলার দল প্রতিষ্ঠা করেন। পরে এর নাম পরিবর্তন করে হেটজ রাখা হয়। তবে দলটি নির্বাচনী সীমা অতিক্রম করতে ব্যর্থ হয়। এরপর তিনি রাজনীতি থেকে অবসর গ্রহণ করেন এবং তার মূল পেশা আইন চর্চায় ফিরে আসেন।

তিনি বিবাহিত, এবং তার দুটি সন্তান রয়েছে।

তথ্যসূত্র
---------

 

1. ↑  "Avraham Poraz"। *Israel Ministry of Foreign Affairs*। ২০০৩-০২-২৭। সংগ্রহের তারিখ ২০০৮-০৭-০৬।
2. ↑  Alon, Gideon (২০০৫-০১-১৯)। "Panel refuses to expel Paritzky from Shinui"। *Haaretz*। সংগ্রহের তারিখ ২০০৮-০৭-০৬।
3. ↑  "Avraham Poraz"। *msn.co.il* (হিব্রু ভাষায়)। সংগ্রহের তারিখ ২০০৮-০৭-০৬। [*স্থায়ীভাবে অকার্যকর সংযোগ*]
4. ↑  Krieger, Hilary Leila (২০০৬-০১-১২)। "Report: Poraz refuses offer to rejoin Shinui after quitting"। *Jerusalem Post*। সংগ্রহের তারিখ ২০০৮-০৭-০৬।
5. ↑  "Avraham Poraz joins Avital Dromi's law office"। *Ynet* (হিব্রু ভাষায়)। ২০০৬-০৭-০৩। সংগ্রহের তারিখ ২০০৮-০৭-০৬।

বহিঃসংযোগ
---------

* আব্রাহাম পোরাজ on the Knesset website
**আর্থার অ্যামোস নয়েস** একজন মার্কিন রসায়নবিজ্ঞানী। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে ১৮৮৬ সালে ব্যাচেলর অব সায়েন্স এবং ১৮৮৭ সালে মাস্টার অব সায়েন্স ডিগ্রি অর্জন করেন। তিনি ১৮৯০ সালে লিপজিগ বিশ্ববিদ্যালয় থেকে ফ্রেডরিখ উইলহেল্ম অসওয়াল্ড এর অধীনে ডক্টরেট ডিগ্রি অর্জন করেন। তিনি ১৮৮৭ থেকে ১৮৮৮ এবং ১৮৯০ থেকে ১৯২০ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর রসায়নের অধ্যাপক হিসেবে কর্মরত ছিলেন। তিনি ১৯০৩ সালে ম্যাসাচুসেট্‌স ইনস্টিটিউট অফ টেকনোলজিতে ভৌত রসায়নের রিসার্চ ল্যাবরেটরী প্রতিষ্ঠা করেন যেটি তিনি ১৭ বছর পরিচালনা করেন। তিনি ১৯০৭ থেকে ১৯০৯ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর ভারপ্রাপ্ত প্রেসিডেন্টের দায়িত্ব পালন করেন। রসকো জি ডিকিনসন ছিলেন তার অন্যতম বিখ্যাত ছাত্র। তিনি ১৯১৯ থেকে ১৯৩৬ সাল পর্যন্ত ক্যালিফোর্নিয়া ইনস্টিটিউট অফ টেকনোলজি এর রসায়নের অধ্যাপক হিসেবে কর্মরত ছিলেন।

নয়েস-হুইটনি সমীকরণ
-------------------

তিনি উইলিস রডনি হুইটনি এর সাথে ১৮৯৭ সালে নয়েস-হুইটনি সমীকরণ সমীকরণ প্রদান করেন। 

{\displaystyle {\frac {dW}{dt}}={\frac {DA(C\_{s}-C)}{L}}}
Where:

* {\displaystyle {\frac {dW}{dt}}} দ্রবীভূত হওয়্যার হার.
* A হলো কঠিন বস্তুর তলের ক্ষেত্রফল .
* C হলো concentration of the solid in the bulk dissolution medium.
* {\displaystyle C\_{s}} is the concentration of the solid in the diffusion layer surrounding the solid.
* D হলো ব্যাপন সহগ.
* L is the diffusion layer thickness.

তথ্যসূত্র
---------

1. ↑
আর্ডভার্কের চিত্র
আর্ডভার্কের আলোকচিত্র
**আর্ডভার্ক** (বৈজ্ঞানিক নাম: *Orycteropus afer*) নিম্ন সাহারা অঞ্চলে বসবাসকারী এক ধরনের পতঙ্গভুক স্তন্যপায়ী প্রাণী। এই প্রাণীটি Tubulidentata বর্গের অধীনে *Orycteropus* গণের অন্তর্ভুক্ত। এরা নিশাচর এবং গর্তে বসবাস করে।

দৈহিক গঠন
---------

আর্ডাভর্কের গড় দৈর্ঘ্য ১.৮ মিটার। এদের দেহ খাটো এবং পাতলা লোমে আবৃত। এদের দেহের গঠন তাদের অভ্যাসের সাথে সঙ্গতি রেখে পরিবর্তিত হয়েছে। এদের পিঁপড়ে খাওয়ার অভ্যাস রয়েছে বিধায় বয়স্ক প্রাণীর কর্তন দাঁত এবং ছেদন দাঁত থাকে না। শুধুমাত্র ২০ টি পেষণ দাঁত থাকে। পেষণ দাঁতগুলোর ১০ টি নিচের চোয়ালে এবং ১০ টি উপরের চোয়ালে সন্নিবেশিত থাকে। এদের দাঁতে কোন মূল বা এনামেল নেই এবং এগুলো দেখতে নলাকৃতির। আর সারাজীবন ধরে এদের দাঁত আকারে বৃদ্ধি পেতে থাকে। এজন্যই এই বর্গের নাম হয়েছে Tubulidentata। আর্ডভার্কের সামনের পায়ের নখগুলো চ্যাপ্টা, খাটো এবং শক্তিশালী। এই নখগুলোর সাহায্যে এরা অতি দ্রুত গর্ত খুঁড়ে উইয়ের ঢিবির মধ্যে ঢুকে যেতে পারে। আর এদের মাথা লম্বা ও সরু। মাথার শীর্ষে নলের মত একটি তুণ্ড তথা snout থাকে। জিহ্বাটিও নলের মত লম্বাকৃতির। এটি মুখ থেকে বেরিয়ে ৪৫ সেন্টিমিটার পর্যন্ত প্রসারিত হতে পারে।

আঞ্চলিক ও অর্থনৈতিক গুরুত্ব
---------------------------

*Orycteropus* নামক এই গণে মোট কয়টি প্রজাতি আছে তা নিশ্চিত করে বলা যাবেনা। মূলত আফ্রিকায় এদের দেখতে পাওয়া যায়। আফ্রিকা মহাদেশের কোন কোন অঞ্চলের অধিবাসীরা আর্ডভার্ক শিকার করে খায়। এছাড়া আদের চামড়া বেশ পুরু হওয়ায় অর্থনৈতিকভাবে গুরুত্বপূর্ণ।

চিত্রশালা
---------

* 
* 
* 
* 
* একটি আর্ডভার্ক এবং তার কঙ্কালএকটি আর্ডভার্ক এবং তার কঙ্কাল
* একটি আর্ডভার্কের মাথার খুলিএকটি আর্ডভার্কের মাথার খুলি

তথ্যসূত্র
---------

1. ↑  "*Orycteropus afer*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.2*। প্রকৃতি সংরক্ষণের জন্য আন্তর্জাতিক ইউনিয়ন। 2008। সংগ্রহের তারিখ 24/10/2012।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Wilson, Don E. and DeeAnn M. Reeder, eds. (1992) , Mammal Species of the World: A Taxonomic and Geographic Reference, 2nd ed. 3rd printing
3. ↑  (1998) , website, Mammal Species of the World
4. ↑  Wilson, Don E. and DeeAnn M. Reeder, eds. (2005) , Mammal Species of the World: A Taxonomic and Geographic Reference, 3rd ed. vols. 1 & 2
5. ↑  Wilson, Don E. and F. Russell Cole (2000) , Common Names of Mammals of the World

* বাংলা একাডেমী বিজ্ঞান বিশ্বকোষ; প্রথম খণ্ড। নিবন্ধের নাম: Ardvark, সংকলক: সৈয়দ মোহাম্মদ হুমায়ুন কবির।

বহিঃসংযোগ
---------


উইকিপ্রজাতিতে-এ বিষয় সম্পর্কিত তথ্য রয়েছে: ***আর্ডভার্ক***
**আল আহলি স্পোর্টিং ক্লাব** (আরবি: النادي الأهلي الرياضي, ইংরেজি: Al Ahly SC; সাধারণত **আল আহলি এসসি** এবং সংক্ষেপে **আল আহলি** নামে পরিচিত) হচ্ছে কায়রো ভিত্তিক একটি মিশরীয় পেশাদার ফুটবল ক্লাব। এই ক্লাবটি বর্তমানে মিশরের শীর্ষ স্তরের স্তরের ফুটবল লিগ মিশরীয় প্রিমিয়ার লিগে প্রতিযোগিতা করে। এই ক্লাবটি ১৯০৭ সালের ২৪শে এপ্রিল তারিখে প্রতিষ্ঠিত হয়েছে। ৭৫,০০০ ধারণক্ষমতাবিশিষ্ট কায়রো আন্তর্জাতিক স্টেডিয়ামে *নাদি আল ওয়াতান্নিয়াহ* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সুইজারল্যান্ডীয় সাবেক ফুটবল খেলোয়াড় মার্সেল কোলের এবং সভাপতির দায়িত্ব পালন করছেন মাহমুদ আল খতিব। বর্তমানে মিশরীয় গোলরক্ষক মুহাম্মদ আল শানাউই এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল আহলি এপর্যন্ত ১১৬টি শিরোপা জয়লাভ করেছে; যার মধ্যে বিয়াল্লিশটি মিশরীয় প্রিমিয়ার লিগ, সাঁইত্রিশটি মিশর কাপ এবং সতেরোটি মিশরীয় সুপার কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২৩টি শিরোপা জয়লাভ করেছে; যার মধ্যে দশটি ক্যাফ চ্যাম্পিয়নস লিগ, চারটি আফ্রিকান কাপ উইনার্স কাপ এবং আটটি ক্যাফ সুপার কাপ শিরোপা রয়েছে। হুসাম আশুর, ওয়াইল জুমাআ, আহমেদ ফাতহি, ইমাদ মুতাআব এবং মুহাম্মদ আবুতরিকার মতো খেলোয়াড়গণ আল আহলির জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ৪১ বছর পর, ১৯৪৮–৪৯ মৌসুমে আল আহলি প্রথমবারের মতো মিশরের পেশাদার ফুটবলের শীর্ষ স্তর মিশরীয় প্রিমিয়ার লিগে অংশগ্রহণ করতে সক্ষম হয়েছিল। ১৯৪৮ সালের সালের ২৪শে অক্টোবর তারিখে, মিশরীয় প্রিমিয়ার লিগে ক্লাব ইতিহাসে নিজেদের প্রথম ম্যাচে আল আহলি গ্রিক আলেক্সান্দ্রিয়ার বিরুদ্ধে ৫–০ গোলের ব্যবধানে জয়লাভ করেছিল। ১৯৪৮–৪৯ মিশরীয় প্রিমিয়ার লিগে আল আহলি ১৩টি জয় এবং ৩টি ড্রয়ে সর্বমোট ২৯ পয়েন্ট অর্জন করে পয়েন্ট তালিকায় ১ম স্থান অধিকার করে শিরোপা জয়লাভ করেছিল।

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **আল আহলি স্পোর্টিং ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
**আল খায়ের মসজিদ** (মালয়: মসজিদ আল খায়ের) সিঙ্গাপুরের চোয়া চু কাংয়ের একটি মসজিদ।

ইতিহাস
------

মসজিদ আল খায়ের ১৯৬০-এর দশকের গোড়ার দিকে প্রতিষ্ঠিত হয়েছিল। আসল ভবনটি চোয়া চু কাং রোড ধরে সবজি খামারে ঘেরা পাহাড়ের চূড়ায় অবস্থিত। এই অঞ্চলে বসবাসকারী মুসলিম সম্প্রদায়ের এবং প্রাক্তন প্রতিমন্ত্রী ডঃ হাজী ইয়াকাক মোহাম্মদ এর সম্মিলিত প্রচেষ্টার মাধ্যমে এটি নির্মাণ করা হয়েছিল। মূলত এটিকে জামেক মসজিদ বলা হতো, তবে পরবর্তীকালে ১৯৬৩ সালে আনুষ্ঠানিকভাবে আল-খায়ের নামকরণ করা হয়।

১৯৯৫ সালে, এটি স্থানান্তরিত করে পুনরায় বিল্ডিং করা হয়েছিল, যা আজকের টেক হুই ক্রিসেন্টের প্রবেশদ্বার চিহ্নিত করে। ১৯৯৭ সালে নির্মিত এই নতুন ভবনটি মসজিদ বিল্ডিং তহবিল কর্মসূচির ৩য় পর্যায়ে নির্মিত প্রথম মসজিদ এবং ১৯৭৫ সালে এই প্রোগ্রামটি শুরু হওয়ার পর থেকে সর্বমোট ১৭তম মসজিদ।

এটি সোহিবুল খায়ের নামক জ্যেষ্ঠ নাগরিক গোষ্ঠীর জন্য উল্লেখ করা হয়, যা সকালের অনুশীলন এবং স্বাস্থ্যকর বার্ধক্য যাপনের করার মতো কার্যক্রমের আয়োজন করে। ২০১৭ সালে, তৃতীয় তলায় একটি নতুন প্রার্থনা হলটি যুক্ত করে মসজিদ আল খায়ের সংস্কার করা হয়েছিল। ছাদ, বৈদ্যুতিক ব্যবস্থা এবং সম্মুখের দিকে উন্নতি করা হয়েছিল। বর্তমানে এই মসজিদটির সমস্ত তলায় লিফট রয়েছে।

আরও দেখুন
---------

* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* নামাজ
* ইসলাম

তথ্যসূত্র
---------
**আর্থার ফার্থ** জুন ১৯৮০ থেকে অক্টোবর ১৯৮১ এর মধ্যে *ডেইলি এক্সপ্রেসের* একজন সম্পাদক ছিলেন  তিনি ডেরেক জেমসনের স্থলাভিষিক্ত হন।  ফার্থ তার কর্মজীবন শুরু করেন *ল্যাঙ্কাশায়ার ইভিনিং পোস্টে*, একটি স্থানীয় দৈনিক পত্রিকা যা তখন ল্যাঙ্কাশায়ারের প্রেস্টনের ফিশারগেট ভিত্তিক ছিল। ম্যানচেস্টারের ডেইলি হেরাল্ডে একটি উপ-সম্পাদক হিসাবে থাকার পর, ৩২ বছর বয়সে তিনি *ডেইলি এক্সপ্রেস-* এ উপ-সম্পাদকের পদ লাভ করেন এবং ১২ বছর পরে উত্তর সম্পাদক হন এবং ৬ বছর পরে ডেরেক জেমসনের অধীনে উপ-সম্পাদক হন।

তথ্যসূত্র
---------

1. ↑  "Editors of the Daily Express"। *The Drone*। সংগ্রহের তারিখ ১৮ মে ২০১২।
2. ↑  Orr, Craig (৩০ জুন ২০০৮)। "Daily Express: Hirings and many firings at the Black Lubyanka"। *The Independent*। সংগ্রহের তারিখ ২১ মে ২০১২।
3. ↑  Greenslade, Roy (২০০৪)। *Press Gang: How Newspapers Make Profits from Propaganda*। Pan Macmillan। পৃষ্ঠা 325। আইএসবিএন 9780330393768।

টেমপ্লেট:Daily Express editors

| গণমাধ্যম ক্ষেত্রের পদ
 |
| --- |
|
| পূর্বসূরীডেরেক জেমসন | ***দ্য ডেইলি এক্সপ্রেস'*র সম্পাদক**১৯৮০ - ১৯৮১ | উত্তরসূরীক্রিস্টোফার ওয়ার্ড |
|
**হাইফোং** হল ভিয়েতনাম এর তৃতীয় বৃহত্তম শহর। শহরটির জনসংখ্যা ২ মিলিয়নেরও বেশি। এর থেকে বড় শহর দুটি হল রাজধানী হ্যানয় ও অর্থনৈতিক রাজধানী হো চি মিন সিটি। এই শহরটি দেশের উত্তর অংশে অবস্থিত। এই শহরেই বিখ্যাত হাইফোং বন্দর অবস্থিত। এই বন্দরটি ভিয়েতনামের মধ্যে দ্বিতীয় বৃহত্তম। এই শহর থেকে হ্যানয় কাছেই অবস্থিত। দেশের মধ্য ভাগের শহর ও বন্দর  ৮৭০ কিলোমিটার দূরে ও হো চি মিন সিটি ১৯০০ কিলোমিটার দূরে অবস্থিত।

অবস্থান
-------

শহরটি দেশর উত্তর অংশে সমুদ্রের তীরে অবস্থিত। এটি সমুদ্র সমতল থেকে সামান্য উচ্চতায় অবস্থিত। এটি ২২.০০ ডিগ্রী উত্তর ও ১০৭ ডিগ্রী পূর্ব এর মধ্যে অবস্থিত। এই শহর হ্যানয় থেকে ২০০ কিলোমিটার দূরে অবস্থিত।

ভূ প্রকৃতি
----------

শহরটি সমুদ্র উপকূল একলাকায় অবস্থিত। এই শহরটির মোট আয়তন ১৫২৭ বর্গ কিলোমিটার। শহরটি এর মধ্যে কাম নদী প্রবাহীত হয়েছে।

ইতিহাস
------

এই শহর এক সময় ফান্স ইন্দোচিন এর অন্তর্গত ছিল। সেই সময় থেকেই শহরটি একটি অর্থনৈতিক ও শিল্পনগরী হিসাবে পরিচিত। শহরটি হাইফোং বন্দর কে কেন্দ্র করে বেড়ে উঠেছে। ১৯০২ সালে এই শহরে প্রথম রেলপথ স্থাপিত হয়।

জনসংখ্যা
--------

শহরটিতে মোট জনংখ্যা হল ২০,০৩,৫০০ জন। এই জনসংখ্যার হিসাবে শহরটি দেশের তৃতীয় বৃহত্তম মহানগর। এই শহরে মোট জনসংখ্যার ৪৯ শতাংশ নারী ও ৫১ শতাংশ পুরুষ।

যোগাযোগ ব্যবস্থা
----------------

শহরটি সড়ক পথ ও রেলপথ দ্বারা দেশের বিভিন্ন শহরের সঙ্গে যুক্ত রয়েছে। এই শহরে জাতীয় পথ ৫ বা ন্যাশনাল রুট ৫ ও জাতীয় পথ ১০ বা ন্যাশনাল রুট ১০ দ্বারা দেশের বাকি অংশের সঙ্গে যুক্ত রয়েছে।

এই শহরের প্রধান রেল স্টেশন হল হাইফোং রেলওয়ে স্টেশন বা হাইফোং স্টেশন। এটি কুনমিং হাইফোং রেলপথ বা ইউনান হাইফোং রেলপথের প্রান্তিক স্টেশন। এছাড়াও রেলপথে শহরটি দেশের প্রধান শহর হ্যানয় ও হোচিমিন সিটি এর সঙ্গে যুক্ত।

এই শহরে একটি আন্তর্জাতিক বিমানবন্দর রয়েছে। এই বিমানবন্দর দ্বারা শহরটির বিমান যোগাযোগ সম্পর্ন হয়। এই শহর থেকে বিমান যোগে দেশের বেশির ভাগ বড় শহরে যাওয়া যায়।

এই শহরের জলপথে পরিবহন সম্পর্ন হয় হাইফোং বন্দর এর দ্বারা। এই বন্দরের দ্বারা বিভিন্ন দেশের বন্দরের পণ্য দ্রব্য রপ্তানি করা হয় এবং বিদেশ থেকে এই বন্দরের দ্বারা পণ্য-দ্রব্য আমদানি করা হয়।

অর্থনীতি
--------

দেশের অর্থনীতিতে এই শহর গুরুত্বপূর্ণ অবদান রাখে। এই শহরেই রয়েছে দেশের দ্বিতীয় বৃহত্তম বন্দর। এই শহরে বহুসংখ্যক কলকারখানা গড়ে উঠেছে। এখানে খাদ্য প্রক্রিয়াকরণ, হালকা ও ভারী দুই ধরনের শিল্প গড়ে উঠেছে।

তথ্যসূত্র
---------

1. ↑  "Da Nang Port"।

বহিঃসংযোগ
---------